Сілічы

«Сі́лічы» — гарналыжны цэнтар у Лагойскім раёне Менскай вобласьці Беларусі. Знаходзіцца за 32 км ад Менску каля вёскі Сілічы. Інфармацыя пра гарналыжны цэнтар Трасы тры гарналыжныя трасы рознай ступені складанасьці працягласьцю 650 м, 700 м і 920 м. Абсталяваныя чатырохмясцовай крэславай ліннай дарогаю. асобная траса для сноўборду працягласьцю 270 м. Абсталяваная двухмеснай крэславай ліннай дарогай. навучальная траса працягласьцю 120 м. Абсталяваная бугельным пад’ёмнікам. дзіцячая траса працягласьцю 70 м. Абсталяваная бугельным пад’ёмнікам. цюбінгавая траса. Абсталяваная бугельным пад’ёмнікам. траса для катаньня на сьнегаходах працягласьцю 2,5 км. траса для бегавых лыжаў працягласьцю 1,1 км. Дадатковая інфармацыя максымальны перапад вышыняў на гарналыжных трасах звыш 100 м. у вячэрні час усе трасы асьветленыя. маецца сыстэма штучнага сьнегу, якая дазваляе вырабляць сьнег, пачынаючы з тэмпэратуры 3 °C. схілы трасаў раўнуюцца ратракам. Іншыя паслугі гатэль на 100 месцаў, гасьцёвыя хаткі, дзьве рэстарацыі, кавярні, пункт пракату гарналыжнага інвэнтару, мэдпункт, міні-маркет, аддзяленьне АСБ «Беларусбанк», шапік «Белпошта». дзейнічае бясплатная аўтастаянка на 850 аўтамабільных месцаў. са студзеня 2007 году адкрылася спартовая заля, якая ў зімовы пэрыяд выкарыстоўваецца як крытая коўзанка. Няшчасныя выпадкі 15 студзеня 2009 году мужчыну падчас катаньня на лыжах зьбіў сьнегаход. Здарэньне адбылося прыкладна а 18-й гадзіне вечара, мужчына памёр на наступны дзень, 16 студзеня, у Менскай абласной клінічнай бальніцы. Па словах дырэктара гарналыжнага комплексу «Сілічы» Сяргея Шайко сьнегаход ехаў па выкліку да дзіцяці. Рухаючыся па правым боку трасы, сьнегаход спрабаваў пазьбегнуць сутыкненьня з сноўбардыстам, але сутыкнуўся з лыжнікам, які атрымаў шматлікія траўмаваньні. Матэрыялы праверкі па факце сьмерці лыжніка былі перададзеныя ў пракуратуру Лагойскага раёну. Па словах відавоцтаў у здарэньні быў вінаваты сьнегаход, а першая дапамога своечасова і якасна аказаная не была. 22 красавіка 2009 году стала вядома, што пракуратура спыніла праверку па факце сьмерці лыжніка і вынесла пастанову ў адмове ў завядзеньні крымінальнай справы «за адсутнасьцю складу злачынства». Крыніцы Вонкавыя спасылкі Афіцыйны сайт (бел.) (анг.) (рас.)